
ДО 
ОБЩИНСКИ СЪВЕТ
БУРГАС


ДОКЛАДНА ЗАПИСКА
ОТ МАНОЛ ТОДОРОВ, ЗАМЕСТНИК - КМЕТ „СПОРТ И ТУРИЗЪМ“



                Относно:  Предоставяне на финансова подкрепа за предстояща спортна проява и  финансово подпомагане на изявени бургаски спортисти  




УВАЖАЕМИ ОБЩИНСКИ СЪВЕТНИЦИ,

          Настоящата докладна записка е по повод  необходимостта от финансова  подкрепа за предстояща спортна проява и финансово подпомагане на изявени бургаски спортисти за участие в престижни международни първенства. 
         В Община Бургас е постъпила докладна записка с вх. №30-00-84/28.07.2025г. от Елена Атанасова, кмет на с. Димчево с молба за финансово подпомагане провеждането на спортно мероприятие  по случай празника на селото. На 27-ми септември  ежегодно се отбелязва празника на с. Димчево, като кметството организира тържества, включващи културна и спортна програма. Културната програма представя изпълнения  на местни певчески и танцови групи към читалището, както и гостуващи изпълнители. Спортната програма включва традиционни за региона борби.    Няколко години поред специален гост е  г-жа Станка Златева с нейните борци.
      След направени разчети предлагам да бъдат предоставени средства в размер на 2 000 лв. (две хиляди лева), които ще са за сметка на предвидения резерв по Приложение №13.5 „Спортен календар за 2025 година“.
  В администрацията на Община Бургас е постъпило писмо с вх. №94-01-24298/18.07.2025г. от изтъкнатият бургаски кикбоксьор  А. Б. с молба за финансова подкрепа по повод участието му в Професионална Гала вечер SENSHI 28, организирана от Международната професионална лига на Kiokushin World Union, която ще се проведе в гр. Варна, Дворец на културата и спорта на 13.09.2025г. През декември 2024 г. той записа нов убедителен пореден успех на ринга на „SENSHI“. Бургаският спортист е бивш капитан на националния отбор на България по кикбокс с две европейски титли и носител на световната купа на WAKO и второ място на световното през 2017г. В тази връзка предлагам да бъдат предоставени финансови средства в размер на  1 000 лв. (хиляда  лева), които ще са осигурени  за сметка на предвидения резерв по Приложение №13.5 „Спортен календар за 2025 година“.
                    Друго искане за финансово подпомагане е постъпило с писмо с вх. №78-00-342/29.07.2025г. от Карате клуб „Сансай “ и е по повод предстоящо участие на  12 състезатели от клуба в Европейско първенство по карате за всички възрасти, което ще се проведе в гр. Тимишоара, Румъния в периода 10.09.2025г.-14.09.2025г. Финансовите средства са необходими за покриване на таксата за участие на състезателите в престижното първенство.  В тази връзка предлагам да бъде отпусната сумата в размер на 1600 лв. (хиляда и шестстотин лева). Средствата  ще бъдат  осигурени за  сметка на предвидения бюджет за спорт по т.3-„Финансово подпомагане на бургаски състезатели и отбори за участие в Световни, Европейски и Международни първенства“ на Приложение №13.4 - Субсидиране на други дейности в спорта през 2025г.
Сдружение спортен клуб „Джавелин“ - гр. Бургас е подал искане с вх. №63-01-422/12.08.2025г. за финансова подкрепа на състезателката В. М.  по повод нейно участие на Европейско първенство по тенис на маса за хора с увреждания, което ще се проведе в периода 20-25 ноември 2025г. в гр. Хелсинборг, Швеция. В. М. е най-успешната състезателка в пара тениса на маса през последните години, като най-значимите ѝ международни постижения са две трети места от Европейски първенства. Предстоящото Европейско първенство е залегнало в международния спортен календар на Българската Паралимпийска Федерация и участието на български пара състезатели е от изключителна важност с цел популяризиране и развитие на пара тениса на маса в България. Приложено е писмо с изх. №116/29.07.2025г. от г-н Илия Лалов - председател на Българска Паралимпийска Федерация, което удостоверява участието на бургаската състезателка в престижното първенство. В тази връзка предлагам да бъдат предоставени финансови средства в размер на  1 500 лв. (хиляда и петстотин лева). Средствата  ще бъдат  осигурени за  сметка на предвидения бюджет за спорт по т.3-„Финансово подпомагане на бургаски състезатели и отбори за участие в Световни, Европейски и Международни първенства“ на Приложение №13.4 - Субсидиране на други дейности в спорта през 2025г.
         Постъпило е писмо с вх. №78-00-347/08.08.2025г. от ШК „Чесленд“- гр. Бургас с молба за финансова подкрепа на състезателката  на клуба С. Ч. по повод участието ѝ в Световно първенство по шахмат - ускорен и блиц за девойки до 20 години, което ще се проведе в периода 22-30.09.2025г. в Лима, Перу. С. е най-добрата шахматистка до 20 години в Бургас и региона. Тя е участвала в 10 Европейски и 7 Световни първенства. Нейните най-престижни класирания са четири 4-ти места на Европейско първенство и 5-то място на Световно първенство. Също така шахматистката е многократно в топ 10 на Европейски и Световни първенства по различните дисциплини-класически, ускорен и блиц шах. На последното световно в Бразилия (2024г.) тя спечели сребърен медал при жените в блиц турнира и медал за феърплей. С. има редица отличия на национално ниво, включително е била двукратна шампионка на България за ученици и многократен медалист от държавни първенства. Предлагам да бъдат предоставени финансови средства в размер на 1000 лв. (хиляда лева).  Средствата  ще бъдат  осигурени за  сметка на предвидения бюджет за спорт по т.3-„Финансово подпомагане на бургаски състезатели и отбори за участие в Световни, Европейски и Международни първенства“ на Приложение №13.4 - Субсидиране на други дейности в спорта през 2025г.
Имайки предвид кратките срокове за подготовка и провеждане на спортните прояви, както и осигуряване на необходимия финансов ресурс в обществен интерес, моля на основание чл. 60, ал. 1 от Административнопроцесуалния кодекс, да се допусне предварително изпълнение на решението.
Предвид гореизложеното и на основаниe чл. 21, ал. 1, т. 8, т.23  и ал. 2 от Закона за местното самоуправление и местната администрация, предлагам Общински съвет – Бургас да вземе следното:


                                                                       РЕШЕНИЕ:

             Ⅰ. Изменя и допълва  Спортния  календар на Община Бургас за 2025 г., одобрен по Приложение № 13.5 към бюджета както следва:
          - нова т.90 –„Спортни мероприятия по случай празника на с. Димчево“ – финансово подпомагане в размер на 2 000 лв. ( две хиляди  лева), ), осигурени за сметка на предвидения резерв в разпределението на средствата за Спортния календар.
               Ⅱ. Одобрява допълнително финансово подпомагане по т. 15 от Приложение №13.4 „Субсидиране на други дейности в спорта през 2025 г.“ на А. Б. за участието му в Професионална Гала вечер SENSHI 28, организирана от Международната професионална лига на Kiokushin World Union, която ще се проведе в гр. Варна, Дворец на културата и спорта на 13.09.2025г. – финансови средства в размер на 1 000 лв.(хиляда лева), осигурени за сметка на предвидения резерв по Приложение №13.5 „Спортен календар за 2025 година“.
             ⅡⅠ. Одобрява финансово подпомагане на бургаски състезатели за участие в Световни и Европейски първенства по направление други дейности в спорта, т.3 на Приложение №13.4 „Субсидиране на други дейности в спорта през 2025 г.“, както следва:
- финансово подпомагане на Карате клуб „Сансай “  за участие на  12 състезатели от клуба в Европейско първенство по карате за всички възрасти, което ще се проведе в гр. Тимишоара, Румъния в периода 10.09.2025г.-14.09.2025г.- финансови средства в размер на 1600 лв. (хиляда и шестстотин  лева);
      - финансово подпомагане на състезателката В. М. от спортен клуб „Джавелин“ - гр. Бургас за участие на Европейско първенство по тенис на маса за хора с увреждания, което ще се проведе в периода 20-25 ноември 2025г. в гр. Хелсинборг, Швеция.- финансови средства в размер на 1 500 лв. ( хиляда и петстотин лева);
      - финансово подпомагане на С.Ч.,- състезателка на ШК „Чесленд“- гр. Бургас,  по повод участието ѝ в Световно първенство по шахмат - ускорен и блиц за девойки до 20 години, което ще се проведе в периода 22-30.09.2025г. в Лима, Перу.- финансови средства в размер на 1000 лв. (хиляда лева).
          ⅠⅤ. На основание чл. 60, ал. 1 от Административнопроцесуалния кодекс, допуска предварително изпълнение на решението.
 
  
Приложение:
Съгласно текста.

С уважение,

              МАНОЛ ТОДОРОВ 
ЗАМ.-КМЕТ „СПОРТ И ТУРИЗЪМ“

